recursal/SuperWikiNEXT-32B huggingface dataset:
**ரூப்குவர்பா கன்வார்** ( சுமார் 1969 - 4 செப்டம்பர் 1987) என்பவர் இந்தியாவின் இராசத்தானில் உள்ள சிகார் மாவட்டத்தில் உள்ள தியோராலா என்ற சிற்றூரில் உயிருடன் எரிக்கப்பட்ட ஒரு ராஜ்புத்திரப் பெண் ஆவார். அந்த நேரத்தில், இவருக்கு 18 வயது ஆகி இருந்தது. மால் சிங் செகாவத் என்பவருடன் திருமணமாகி எட்டு மாதங்கள் ஆகியிருந்த நிலையில் மால் சிங் செகாவத் சுமார் 24 வயதில் இறந்தார்.  இந்த இணையருக்கு குழந்தை இல்லை.

இறப்பு
------

இவர் எரிக்கப்பட்ட நிகழ்வில் பல ஆயிரம் பேர் கலந்து கொண்டனர். மரணத்திற்குப் பிறகு, ரூப் கன்வார் *சதி மாதா* - சதி தாய் அல்லது தூய தாய் என்று புகழப்பட்டார். இந்தக் கொலையானது நகர்ப்புறப் பகுதிகளில் வெகுவிரைவில் பொதுமக்களின் எதிர்ப்பை உருவாக்கியது. இந்த கொடூரமான கொலையானது, இதுபோன்ற கொடூரங்களைத் தடுக்க முதலில் மாநில அளவிலான சட்டங்களுக்கும், பின்னர் ஒன்றிய அரசின் சதி (தடுப்பு) சட்டத்துக்கும் வழிவகுத்தது. 

### செய்தி அறிக்கைகள்

கொலை பற்றிய சில செய்தி அறிக்கைகளின் கூற்றின்படி, இறப்பு சடங்குக்கு வந்த உறவினராகளால் கன்வர் எரியும் சிதையில் வலுக்கட்டாயமாக தள்ளப்பட்டுக் கொல்லப்பட்டதாக கூறுகின்றன.  குடும்பத்திற்கு பெருமை சேர்க்க உடன்கட்டை ஏற வேண்டும் என்று அவர் வற்புறுத்தபட்டதாக சில தகவல்கள் கூறுகின்றன. 

### குற்றப்பத்திரிகை

இக்கொலை விசாரணையின் விளைவாக 45 பேர் இவரது கொலையில் குற்றம் சாட்டப்பட்டனர்; ஆனால் அவர்கள் விடுவிக்கப்பட்டனர். மிகவும் விளம்பரப்படுத்தப்பட்ட பிற்கால விசாரணையின் போது, இறப்புச் சடங்கு விழாவில் கலந்துகொண்டதாகக் கூறப்பட்ட தியோராலாவைச் சேர்ந்த ஏராளமானோர் கைது செய்யப்பட்டனர்.

இறுதியில், உடன்கட்டை ஏறலை புனிதப்படுத்தியதற்காக மாநில அரசியல்வாதிகள் உட்பட 11 பேர் மீது குற்றம் சாட்டப்பட்டது. 31. சனவரி, 2004 அன்று ஜெய்ப்பூர் சிறப்பு நீதிமன்றம் இந்த வழக்கில் குற்றம் சாட்டப்பட்ட 11 பேரையும் விடுதலை செய்தது.

மேற்கோள்கள்
-----------

1. 1 2  "The New York Times, 1987". 20 September 1987.. பார்த்த நாள்: 31 May 2008. "The New York Times, 1987". *The New York Times*. 20 September 1987. Retrieved 31 May 2008.
2. ↑  "The Commission of Sati (Prevention) Act, 1987" இம் மூலத்தில் இருந்து 21 November 2006 அன்று. பரணிடப்பட்டது... பார்த்த நாள்: 24 December 2006.
3. ↑  "Don't Shackle Freedom". September 2000.. பார்த்த நாள்: 9 July 2007.
4. ↑  "Frontline, 2004" இம் மூலத்தில் இருந்து 10 October 2007 அன்று. பரணிடப்பட்டது... பார்த்த நாள்: 9 July 2007.
**வைரிசெட்டிபாளையம் அன்னகாமாட்சியம்மன் கோயில்** என்பது திருச்சிராப்பள்ளி மாவட்டம் துறையூர் வட்டம் வைரிசெட்டிபாளையம் கிராமத்தில் (அஞ்சல் குறியீட்டு எண் 621012) அமைந்துள்ள அம்மன் கோவிலாகும். இவ்வூர் உப்பிலியாபுரத்திலிருந்து 3 கி.மீ. தொலைவிலும், திருச்சிராப்பள்ளி மாவட்டத் தலைமையகத்திலிருந்து வடக்கு நோக்கி 67 கிமீ தொலைவிலும் அமைந்துள்ளது. இக்கோயிலின் மூலவர் பெருமாள் ஆவார். அன்னகாமாட்சியம்மன் மற்றும் சப்த கன்னிமார்கள் கருவறையிலேயே அருள்பாலிக்கின்றனர். மாசி பெரியசாமியும் லாடசாமியும் தனிச்சன்னிதி கொண்டுள்ளார்கள்.
அழைக்கின்றனர்.

வாசலில் சிவபெருமான், பார்வதி மற்றும் இரு குழந்தைகளான முருகன் மற்றும் விநாயகருடன் காட்சிதருகிறார். மாசி பெரியசாமி சிவாம்சமானவர் என்பதால் இவ்வாறு சுதைசிற்பம் அமைக்கப்பட்டுள்ளது. அந்த வாசலின் நேரே மூலவர் சந்நிதி அமைந்துள்ளது.

இக்கோயிலின் மூலவராக திருமகள், பூமாதேவி உடன் பெருமாள் அருள்பாலிக்கிறார். மூலவரின் வலப்புறத்தில் மீனாட்சி, காமாட்சி, விசாலாட்சி ஆகியோர் மண் கலய உருவங்களாகக் காட்சிதருகின்றனர். கருவரையில் பத்துக்கும் மேற்பட்ட தெய்வங்கள் குடிகொண்டிருந்தாலும், பூசாரிகள் மற்ற தெய்வங்களுக்கு தீபாராதனை காட்டுவது இல்லை.

சன்னதிகள்
---------

இக்கோயிலில் வெள்ளையம்மாள், வைரசெட்டி, வீரபத்திரன், காத்தவராயன், உதிர கருப்பு போன்ற எண்ணற்ற நாட்டார் தெய்வங்களின் சந்நிதிகள் அமைந்துள்ளன. கருப்புசாமி இங்கு புல்லாங்குழல் ஊதுவது போல காட்சிதருகிறார். இவரை முத்து கருப்பண்ணசாமி என்று 

இங்குள்ள கன்னிமார்களும் உருவ வடிவில் இல்லாமல் மண் கலய வடிவிலேயே காட்சிதருகின்றனர். இக்கோயில் மூலவராக பெருமாள் இருந்தாலும், சிவன் கோயிலாகவே இது அறியப்படுகிறது. உற்சவ காலங்களில் சிவன், அம்பிகை வாகன ஊர்வலம் நடக்கிறது. இக்கோயிலை அன்னகாமாட்சியம்மன் என்றே அழைக்கிறனர்.

### மாசி பெரியசாமி

மாசிபெரியசாமி வேங்கையை வேலால் குத்தும் சுதைச் சிற்பம், இருபுறமும் இரு முனிவர்களும், இரு வேங்கைகளும் உள்ளன.
கோயிலின் மற்றொரு வாசலுக்கு நேராக மாசி பெரியசாமி சந்நதி உள்ளது. இந்த வாசலில் கருவறையில் உள்ள மாசி பெரியசாமியின் சுதைச் சிற்பம் செதுக்கப்பட்டுள்ளது. அதன் இருபுறமும் இரு வேங்கைகள் சுதைகளும் உள்ளன.

உள்ளிருக்கும் சந்நிதியில் மாசி பெரியசாமி வேங்கை வாகனத்தின் மீது ஒரு காலை ஊன்றியும் மற்றொரு காலை தரையில் ஊன்றியும் காட்சி கொடுக்கிறார். அவருடைய வலதுகையில் இருக்கும் வேல் வேங்கையைக் குத்தியவாறும், இடது கையில் தண்டாயுதத்தினை தரையில் ஊன்றியும் இருக்கிறார். அவரின் இருபுறமும் இரு முனிவர்கள் உள்ளார்கள். மாசி பெரியசாமி கருந்தாடி மற்றும் முறுக்குமீசை வைத்துள்ளார். நெற்றியில் திருநீற்று பட்டையும், அதில் குங்குமம் இடப்பட்டுள்ளது. வழிபடும் பக்தர்களுக்கு பிரசாதமாக திருநீரு தரப்படுகிறது.

அவருடைய சந்நதியிலேயே அவருக்கு வலது பக்கத்தில் லாட சன்னியாசி அமர்ந்துள்ளார்.

### பிற சந்நிதிகள்

பிரகாரத்தில் அமைந்துள்ள சிறுதெய்வங்களுக்கான சந்நிதிகள். இது வீரபத்திரர் கன்னிமார்கள் சந்நிதியாகும்,
இக்கோயிலில் எண்ணற்ற நாட்டார் தெய்வங்களின் சந்நிதிகள் உள்ளன. மூலவர் அருகே அன்னகாமாட்சியோடு சப்த கன்னிமார்கள் இருந்தாலும் தனிச் சந்நிதியிலும் சப்த கன்னிமார்கள் உள்ளார்கள். காத்தவராயன், வெள்ளையம்மாள், மருதைவீரன், முனிகள், கருப்புகள் ஆகியவர்களோடு இத்தளத்திற்கு வைரிசெட்டி எனப் பெயர் வரக் காரணமான செட்டியாருக்கும் தனிசந்நிதி அமைக்கப்பட்டுள்ளது.

ஆதாரங்கள்
---------

1. ↑  தினமலர் கோயில்கள்
2. ↑  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.

வெளி இணைப்புகள்
---------------
**அபிராமி ராமநாதன்** (ஆங்கில மொழி: *Abirami Ramanathan*) (பிறப்பு:1947) என்பவர் தமிழ்நாட்டைச் சேர்ந்த தமிழ்த் திரைப்படத் தயாரிப்பாளர் மற்றும் தொழிலதிபராவார். சென்னையில் உள்ள பிரபலமான அபிராமி மெகா மால் மற்றும் அபிராமி திரையரங்குகளின் உரிமையாளராக உள்ளார். திரைப்படத் தயாரிப்பாளர் சங்கத்தின் தலைவராகவும் தென்னிந்திய திரைப்பட வர்த்தக சபையின் தலைவராகவும், இந்திய திரைப்பட கூட்டமைப்பின் பொதுச் செயலாளராகவும் இருந்துள்ளார். இவர் பல்வேறு நிகழ்வுகளுக்கு நன்கொடையாளராகவும் தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கத்தின் புரவலராகவும் உள்ளார்.

அபிராமி மால் இடித்துக்கட்ட அப்பாசாமி ரியல் எஸ்டேட் நிறுவனத்திற்கு ஏலம் அளிக்கப்பட்டதில் வரி ஏய்ப்பு நடந்தாகக் கூறி இவரிடம் வருமானவரிச் சோதனை 2023 நவம்பரில் நடைபெற்றது. இவரது அலுவலகத்திலும் வீட்டிலும் நடைபெற்ற சோதனையில் கணக்கில் காட்டப்படாத நகைகள் கண்டெடுக்கப்பட்டதாக செய்திகள் வந்தன.

தனி வாழ்க்கை
------------

சிவகங்கை மாவட்ட பூலாங்குறிச்சியில் 1947 ஆம் ஆண்டு ஆகஸ்ட் 26 ஆம் நாள் சிவலிங்கம் செட்டியார், மீனாட்சி ஆச்சி தம்பதியினருக்கு மகனாகப் பிறந்தார். இவர் பொறியியலிலும் ஹோமியோபதி மருத்துவத்திலும் முதுநிலைப் பட்டம் பெற்றவர். இவரது மனைவி நல்லம்மை ராமநாதனாவார்.

திரைத்துறை
----------

இவரது தந்தையைப் போலப் பல பல திரைப்படங்களுக்கு நிதி விநியோகம் செய்து வந்தார். சென்னை புரசைவாக்கத்தில் *அபிராமி* மற்றும் *பால அபிராமி* என்ற திரையரங்குகளை 1976 இல் கட்டினார். திரைத்துறையில் விநியோகஸ்தராகவும் தயாரிப்பாளராகவும் எழுத்தாளராகவும் இருந்துவருகிறார். *உன்னோடு கா* என்ற திரைப்படத்திற்கு கதை எழுதினார்.

### தயாரித்த படங்கள்

* பஞ்சாமிர்தம்
* வினோதய சித்தம்

விருதுகள்
---------

இவர் பெற்றுள்ள விருதுகளின் பட்டியல்.

* கலைமாமணி
* ராஜ சண்டோ விருது
* ஸ்டார் சினிமா விருது
* சேவா ரத்னா விருது
* ஆன்மீகச் செம்மல்
* பிரதமர் ராஜிவ் கந்தி விருது

மேற்கோள்கள்
-----------

1. ↑  "போயஸ் கார்டனில் அலுவலகம்.. தியேட்டர், மால்களுக்கு ஓனர்.. பறக்கும் IT ரெய்டு - யார் இந்த அபிராமி ராமநாதன்?". ஆசியாநெட்.. பார்த்த நாள்: 4 November 2023.
2. ↑  "2009 செய்திக் குறிப்பு".. பார்த்த நாள்: 4 November 2023.
3. ↑  "if-you-can-i-can-if-ramanathan-can-you-can".. பார்த்த நாள்: 4 November 2023.
4. ↑  "கணக்கில் வராத நகைகள்; அபிராமி ராமநாதனிடம் ஐ.டி அதிகாரிகள் விசாரணை". நக்கீரன்.. பார்த்த நாள்: 4 November 2023.
5. ↑  "தயாரிப்பாளர் அபிராமி ராமநாதனை குறிவைத்த வருமான வரித்துறை.. ரெய்டில் சிக்கிய நகைகள்.. தீவிர விசாரணை Read more at: https://tamil.oneindia.com/news/chennai/it-raid-at-abirami-ramanathan-house-and-office-in-chennai-554177.html". ஒன் இந்தியா.. பார்த்த நாள்: 4 November 2023.
6. ↑  "அபிராமி ராமநாதன்". மாலைமலர்.. பார்த்த நாள்: 4 November 2023.
7. ↑  "தயாரிப்பாளர் அபிராமி ராமநாதன் இல்லதிருமண வரவேற்பு..! அரசியல் தலைவர்கள் பிரபலங்கள் நேரில் வாழ்த்து!". ஆசியநெட்.. பார்த்த நாள்: 4 November 2023.
8. ↑  "உன்னோடு கா". imdb.. பார்த்த நாள்: 4 November 2023.
**நதிரா சுல்தான்** (*Nadira Sultan*) ஒரு இந்திய அரசியல்வாதி ஆவார். இவர் 2022 உத்தரப் பிரதேச சட்டப் பேரவைத் தேர்தலில் சமாஜ்வாதி கட்சியின் உறுப்பினராக பாட்டியாலிக்கு தேர்ந்தெடுக்கப்பட்டார்.

தனிப்பட்ட வாழ்க்கை
------------------

நாதிரா சுல்தான் நவம்பர் 11 அன்று சகாவர் டவுனில் அரசியல்வாதி மற்றும் சுதந்திரப் போராட்ட வீரர் மறைந்த முஷீர் அகமது கான் மற்றும் மறைந்த சாத் பாத்திமா கான் ஆகியோரின் ஒரே குழந்தையாகப் பிறந்தார். இவரது தந்தை எத்தா மற்றும் காஸ்கஞ்ச் ஆகிய தொகுதிகளிலிருந்து இவர் இருமுறை நாடாளுமன்ற உறுப்பினராகத் தேர்ந்தெடுக்கப்பட்டார். இவரது மாமாவான மறைந்த முகமது ஜமீர் கான் சட்டமன்ற உறுப்பினராகவும், இவரது தாய்வழி மாமா மறைந்த அகமது லூது கான் உத்தரபிரதேசத்தில் அமைச்சராகவும் இருந்தார். இவர் ராம்பூரைச் சேர்ந்த டாக்டர் அப்துல் ஹபீஸ் கானை என்பவரை மணந்தார். அப்துல் ஹபீஸ் கானின் மாமா முன்னாள் அமைச்சர் முகமது ஆசம் கான் என்பவர் ஆவார்.

அரசியல் வாழ்க்கை
----------------

2022 உத்தரப் பிரதேச சட்டப் பேரவைத் தேர்தலில், சமாஜ்வாதி கட்சி சார்பில் பாட்டியாலி வேட்பாளராக நாதிரா சுல்தான் போட்டியிட்டு, பாரதிய ஜனதா கட்சியின் நடப்பு சட்டமன்ற உறுப்பினரும் மூன்று முறை சட்டமன்ற உறுப்பிராக இருந்த மம்தேசு சக்யாவை தோற்கடித்தார். 27 டிசம்பர் 2022 அன்று, உத்தரபிரதேசத்தில் "பெண்கள் மற்றும் குழந்தைகள் மேம்பாட்டுக்கான கூட்டுக் குழு" உறுப்பினர் பதவி இவருக்கு வழங்கப்பட்டது.

மேற்கோள்கள்
-----------

1. ↑  "Uttar Pradesh Election Results 2022".. பார்த்த நாள்: 12 March 2022.
2. ↑  "ALL WINNERS LIST UTTAR PRADESH ASSEMBLY ELECTIONS 2022".. பார்த்த நாள்: 12 March 2022.
3. ↑  "Article on Family Detail 1".. பார்த்த நாள்: 28 January 2022.
4. ↑  "Report on History".. பார்த்த நாள்: 9 February 2022.
5. ↑  "Know my Neta".. பார்த்த நாள்: 1 February 2022.
6. ↑  "Joining Date".. பார்த்த நாள்: 16 March 2019.
7. ↑  "Social Media".. பார்த்த நாள்: 1 January 2020.
**நீரில்லா வெள்ளம்: பட்டியல்** (*List of non-water floods*) என்பது நீரில்லாமல் ஏற்பட்ட வெள்ளங்களின் பட்டியல் ஆகும். இந்த வெள்ளம் மண் பாய்ச்சல்கள், எண்ணெய் கசிவுகள் அல்லது எரிமலை சேற்றுப்பாவுகளால் நிகழ்ந்தவை ஆகும். இந்த வெள்ளம் சேமிப்பு வசதிகளில் ஏற்படும் திடீரென பாதிப்புக் காரணமாகச் சேமிப்பு திரவங்கள் வெளியேறுவது அல்லது தொழில்துறையில் தேக்கி வைக்கப்பட்டிருக்கும் நச்சுக் கழிவு வெளியேற்றங்கள் அடங்கும். சேமிப்பு வசதி குறைபாடுகளினால் ஏற்படும் இச்சம்பவங்கள் பொதுவாக ஒரு சிறிய பகுதியில் பாதிப்பினை ஏற்படுத்தினாலும், விழைவு நகரங்களில் பேரழிவாக உள்ளது. எடுத்துக்காட்டாக, 1919-ல் வெல்லப்பாகு தொட்டியில் ஏற்பட்ட செயலிழப்புக் காரணமாக உருவான வெல்லப்பாகு வெள்ளத்தினால் அமெரிக்காவின் மாசசூசெட்சில் உள்ள பாஸ்டனில் 21 பேர் கொல்லப்பட்டனர்.

தொழிற்சாலைகளின் நீர்மத்தேக்கங்கள் பெரும்பாலும் நச்சு கழிவுகளைச் சேமிக்கப் பயன்படுத்தப்படுகின்றன. மேலும் இவற்றில் ஏற்படும் பாதிப்பு பெரிய பகுதியை வெள்ளத்தில் மூழ்கடித்து, சுற்றுச்சூழல் சேதத்தை ஏற்படுத்துகிறது. 2010ஆம் ஆண்டு அங்கேரியில் உள்ள அஜ்கா அலுமினா ஆலையில் உள்ள சேமிப்பு பகுதியில் ஏற்பட்ட பாதிப்பு காரணமாக அருகிலுள்ள சிறிய நகரம் வெள்ளத்தில் மூழ்கியது. இதில் பலர் உயிரிழந்தனர். 2008ஆம் ஆண்டு அமெரிக்காவின் டென்னசியில் கிங்ஸ்டன் புதைபடிவ ஆலை கசிவினைச் சுத்தம் செய்யப் பல ஆண்டுகள் ஆனதோடு, இதில் 40 தொழிலாளர்கள் கொல்லப்பட்டனர்.

பட்டியல்
--------

List of non-water floods| Name | Date | Composition of flood | Location |
| --- | --- | --- | --- |
| London Beer Flood | October 1814 | Beer | London, England |
| Dublin whiskey fire | June 1875 | Whiskey | Dublin, Ireland |
| Great Molasses Flood | January 1919 | Molasses | Boston, Massachusetts, U.S. |
| Rockwood &amp; Company shipping department fire | May 1919 | Molten chocolate and butter | New York City, U.S. |
| Wisconsin butter flood | May 1991 | Butter, cheese, and processed meat | Madison, Wisconsin, U.S. |
| Kingston Fossil Plant coal fly ash slurry spill | December 2008 | Coal byproducts mixed with water | Kingston, Tennessee, U.S. |
| Ajka alumina plant accident | October 2010 | Bauxite residue mixed with water | Ajka, Hungary |
| Mariana dam disaster | November 2015 | Tailings mixed with water | Mariana, Brazil |
| Pepsi fruit juice flood | April 2017 | Various juices | Lebedyan, Russia |
| Levira Distiller wine flood | September 2023 | Red wine | São Lourenço do Bairro, Portugal |

வார்ப்புரு:Rivers, streams and springs
கருநாகப்பள்ளி என்னும் நகரம், கேரளத்தின் கொல்லம் மாவட்டத்தில் உள்ளது. 
இது ஆலப்புழா மாவட்டத்தில் உள்ள கருநாகப்பள்ளி வட்டத்திற்கு உட்பட்டது. இது 211.9 சதுர கிலோமீட்டர் பரப்பளவைக் கொண்டுள்ளது.

கேரளத்தில் பள்ளி என்று அழைக்கப்பட்ட ஊர்கள் புத்த மதத்தைச் சார்ந்தவையாக இருந்தன.
மைனாகப்பள்ளி, கார்த்திகப்பள்ளி உள்ளிட்ட ஊர்களும் முற்காலத்தில் புத்த சமய கோயில்களைக் கொண்டிருந்ததாகக் கருதுகின்றனர்.

முற்காலத்தில் ஆய் அரசரின் ஆட்சிக்கு உட்பட்டிருந்தது. 

கருநாகப்பள்ளியில் படநாயர்குளங்கரை மகாதேவர் கோயில் அமைந்துள்ளது. இங்கு பண்டாரத்துருத்து கிறிஸ்தவ தேவாலயம் உள்ளது. இதை போர்த்துகீசர் நிறுவியதாகக் கருதுகின்றனர்.

சுற்றுப்புறம்
-------------

| * பா
* உ
* தொ
கருநாகப்பள்ளி |
| --- |
| 

|  |  |  |
| --- | --- | --- |
|  | காயம்குளம் |  |
|  |  |  |
| அரபிக்கடல் | **கருநாகப்பள்ளி** | குன்னத்தூர் வட்டம் |
|  |  |  |
|  | கொல்லம் |  |

 |

சான்றுகள்
---------

இணைப்புகள்
----------

விக்கிமீடியா பொதுவகத்தில்,  
 ***Karunagappally***   
என்பதின் ஊடகங்கள் உள்ளன. 



| * பா
* உ
* தொ
கொல்லம் மாவட்டம் |
| --- |
| மாவட்டத் தலைநகரம்: கொல்லம் |
| கொல்லம் | 
கொல்லம் •  பரவூர் •  புனலூர் •  கொட்டாரக்கரை •   புத்தூர் •  சாஸ்தாம்கோட்டை •  அஞ்சல் •  குண்டறை •  வாளகம் •  ஆயூர் •  ஓயூர் •  பத்தனாபுரம் •  சாத்தன்னூர் •  சடையமங்கலம் •  கடைக்கல் •  குன்னத்தூர் •  தென்மலை •  சவறை •  கருநாகப்பள்ளி
 |
|  ஆலப்புழா •   எறணாகுளம் •   இடுக்கி •   கண்ணூர் •   காசர்கோடு •   கொல்லம் •   கோட்டயம் •   கோழிக்கோடு •   மலப்புறம் •   பாலக்காடு •   பத்தனந்திட்டா •   திருவனந்தபுரம் •   திருச்சூர் •   வயநாடு |
**மறையிக்கோடு ஸ்ரீ இண்டிளயப்பன் சேத்திரம்** (മലയാളം:ഇണ്ടിളയപ്പൻ ക്ഷേത്രം, മാരായിക്കോട്) என்பது தென்னிந்தியாவில் உள்ள 1500 ஆண்டுகள் பழமை வாய்ந்த இந்து கோவிலாகும். இந்தக் கோவிலிலில் இந்து அல்லாதவர்களும் அனுமதிக்கப்படுகிறார்கள். இக்கோயில் கொட்டாரக்கராவிலிருந்து 5 கிமீ தொலைவில் கரிக்கோமில் உள்ளது.

கோயில்
------

இக்கோயிலில் சிவன் (சிவ லிங்கம்), பார்வதி தேவி, விஷ்ணு ஆகியோர் முதன்மை தெய்வங்களாக உள்ளனர். கணபதி, நாகராசன் மற்றும் நாகயக்சி, பிரம்மாராக்ஷசன், யக்ஷி ஆகியோர் கோவிலின் உப தெய்வங்கள் ஆவார்.

இங்கே இரு கோயில்கள் உள்ளதாக பக்தர்கள் கருதுகின்றனர். ஒன்று சிவன் கோயில் இன்னொன்று விஷ்ணு கோயில். சிவன் கோயில் இரண்டு தனி சன்னதிகளுடன் உள்ளது, ஒன்று சிவனுக்கானது,அது கிழக்கு பார்த்தும், மற்றொன்று பார்வதி தேவிக்கானது மேற்குதிசையிலும் உள்ளது. விஷ்ணு கோயில் ஒன்று கிழக்கு மண்டபத்தில் தனிச் சந்நிதியாக கிழக்கு பார்த்து உள்ளது.

இங்கு பிள்ளையாருக்கு தனிச் சந்நிதி உள்ளது. வாஸ்துவின்படி, கோயில் வளாகத்தில் சிவன் கோயிலானது "கன்னி மூலை"யில் (தென்-மேற்கு மூலை) அமைந்துள்ளது. ஸ்ரீ நாகராஜர் மற்றும் நாகயக்ஷி மற்றும் பிரம்மராக்ஷி ஆகியோர், கணேசரின் "கன்னி மூலையில்" பக்தர்களால் வணங்கப்பட்டு வருகின்றனர். விஷ்ணுவின் சன்னதிக்கு அருகிலுள்ள மரத்தின் அடியில் யக்ஷி இடம்பெற்றுள்ளார்.

குறிப்புகள்
-----------

1. ↑  "The Official Website - Marayikkodu Sree Indilayappan Temple".. பார்த்த நாள்: 10 July 2011.
**அமாசு** (*Ḥamas*, அரபு: حركة حماس அல்லது **Ḥarakat al-Muqawama al-Islamiyya** "இசுலாமிய எதிர்ப்பு இயக்கம்") எனப்படுவது பாலத்தீன சுணி இசுலாமிய போராளி இயக்கமும் பாலத்தீனத்தில் அதிகூடிய இடங்களைக் கைப்பற்றியுள்ள அரசியல் கட்சியும் ஆகும்.

அமாசு இயக்கம் 1987 ஆம் ஆண்டு சேக்கு அகமது யாசின், மற்றும் முகமது தாகா ஆகியோரால் ஆரம்பிக்கப்பட்டது. இசுரேலிய இராணுவத்தினர் மீதும் பொதுமக்கள் மீதும் பல தற்கொலைத் தாக்குதல்களை மேற்கொண்டிருந்தாலும், பல சமூக வேலைத்திட்டங்களை இவ்வியக்கம் முன்னெடுத்து நடத்திச் செல்லுகின்றனர். இதனால் இது பாலத்தீனர்களிடையே மிகுந்த செல்வாக்கைக் கொண்டுள்ளது.

இஸ்ரேல் நாட்டைப் பாலஸ்தீனர்களுக்கு மீளப் பெற்றுக்கொடுத்து இஸ்ரேல், மேற்குக் கரை, காசா ஆகிய பகுதிகளை இஸ்லாமியக் குடியரசாக மாற்றுவதே ஹமாசின் முக்கிய குறிக்கோள் ஆகும்.

பாலஸ்தீன விடுதலை இயக்கத் தலைவர் யாசர் அரபாத் இறந்த நாள் தொடக்கம் அங்கு நடந்த இடைத்தேர்தல்களில் ஹமாஸ் இயக்கம் பல வெற்றிகளைப் பெற்று வந்தது. ஜனவரி 2006 இல் 132 தொகுதிகளுக்கு நடந்த பொதுத் தேர்தல்களில் ஹமாஸ் 76 இடங்களைப் பெற்று பெரு வெற்றி பெற்றது.

மேற்கோள்கள்
-----------

1. ↑  "Hamas sweeps to election victory", BBC News.
2. ↑  "Palestinian election raises varying opinions within U" பரணிடப்பட்டது 2008-06-09 at the வந்தவழி இயந்திரம். *The Minnesota Daily*. January 31, 2006
3. ↑  Calls for the destruction of Israel:

	* "Underlying that theme, [Hamas leader] Zahar promised that Hamas 'will not change a single word in its covenant,' which calls for the destruction of Israel."[[Levitt, Matthew. Hamas: Politics, Charity, and Terrorism in the Service of Jihad, Yale University Press, 2006, ISBN 0-300-12258-6, p. 248.
4. ↑  "Who are Hamas?". BBC News. January 26, 2006. .

வெளி இணைப்புகள்
---------------

* Britannica
**சுப்பலட்சுமி லட்சுமிபதி அறிவியல் கல்லூரி** (ஆங்கிலம்:Subbalakshmi Lakshmipathi College of Sciences) என்பது மதுரையில் உள்ள தன்னாட்சி பெற்ற தனியார் சுயநிதி கலை அறிவியல் கல்லூரியாகும். இக்கல்லூரியின் தலைவராக ஆர். லட்சுமிபதியும் செயலாளராக எல். ராமசுப்புவும் துணைச் செயலாளராக எல். ஆதிமூலமும் உள்ளனர்.

தினமலர் நாளிதழின் நிறுவனர் டி. வி. இராமசுப்பையரின் மகனான ஆர். லட்சுமிபதி 1989 ஆம் ஆண்டு சுப்பலட்சுமி லட்சுமிபதி அறக்கட்டளையை நிறுவினார். அந்த அறக்கட்டளையின் சார்பாக 1994 ஆம் ஆண்டு இக்கல்லூரியும் 1995 ஆம் ஆண்டு *கிருஷ்ணம்மாள் ராமசுப்பையர் பள்ளி* என்ற பள்ளியும் தொடங்கப்பட்டது. 1998 இல் சுப்பலட்சுமி லட்சுமிபதி அறிவியல் கல்லூரி ஏஐசிடிஈ அங்கீகாரத்தைப் பெற்றது. 2000 இல் என்ஏஏசி தரமதிப்பீடு பெற்றது. 2006 இல் யூ. ஜி. சியில் தன்னாட்சி அதிகாரத்தைப் பெற்றது. தென் தமிழகத்தின் தன்னாட்சி அதிகாரம் பெற்ற முதல் தனியார் சுயநிதிக் கல்லூரி என்ற பெருமையைப் பெற்றுள்ளது.

துறைகள்
-------

இக்கல்லூரியில் உள்ள துறைகள்.

* இயங்குபடத் துறை
* கணினி அறிவியல் துறை
* வணிக நிர்வாகவியல் துறை
* வணிகவியல் துறை
* பிணையத் துறை
* காட்சித் தொடர்பியல் துறை
* கடல் சமையல் மற்றும் ஓட்டல் மேலாண்மைத் துறை
* தீ மற்றும் தொழிலகப் பாதுகாப்புத் துறை
* உணவு அறிவியல் மற்றும் தயாரிப்பு மேலாண்மை

மேற்கோள்கள்
-----------

1. ↑  "Self Finance Autonomous Colleges (04)".. பார்த்த நாள்: 29 October 2023.
2. ↑  "ஆட்சிக் குழு".. பார்த்த நாள்: 29 October 2023.
3. ↑  "R. LAKSHMIPATHY".. பார்த்த நாள்: 29 October 2023.
4. ↑  "Krishnamal Ramasubbaiyer School".. பார்த்த நாள்: 29 October 2023.
எல்லா உற்பத்தி நுகர்வுச் செயற்பாடுகளிலும் கழிவற்ற ஒரு நிலையைத் தோற்றுவிக்க உந்துவிக்கும் ஓர் அணுகுமுறை **சுழியக் கழிவு (Zero waste)** என்று அழைக்கப்படும். இயற்கையில் எப்படி ஒரு செயல்பாட்டின் கழிவுகள் அல்லது விளைவுகள் இன்னொரு செயல்பாட்டின் உரமாக அல்லது இடுபொருள்களாக அமைகின்றதோ அதேபோல மனித செயல்பாட்டினால் உற்பத்தியாகும் கழிoh my god தகுந்த வழிகளில் பயன்பாட்டிற்கு ஏற்ற மாதிரி மீள் உருவாக்கம் , மீள் உபயோகம் செய்வது சுழிய கழிவின் அடிப்படை.

பல பொருட்கள் நுகர்வோர்களால் ஒரு குறிப்பிட்ட பயன்பாட்டின் பின் கழிவு என கருதப்பட்டு எறியப்பட்டுவிடும். பொதுவாக பல பொருட்கள் கழிவுக் கிடங்குகளில் போடப்படுகின்றன. அவற்றுள் சில காலப்போக்கில் அழுகி, சிதைந்து அல்லது மருவி மண்ணோடு கலந்து விடுகின்றன. பல பொருட்கள் அப்படி மருவுவதில்லை; அவை, சூழல் மாசுறுத்தலுக்கு வழிகோலுகின்றன. இப்பொருட்களின் விலை இச்சூழல் மாசுறுதலை பொருட்படுத்தி அமைவதில்லை; இதுவே சூழல் மாசுறுதலுக்கு ஒரு முக்கிய காரணி. சுழிய கழிவு அணுகுமுறையின் மூலம் எந்த ஒரு பொருளையும் கழிவாக்காமல், அதன் உண்மையான பரந்த சூழல் தாக்கங்களை கருத்தில் எடுத்து, மீள் kusupadiமீள் உருவாக்கத்துக்கும் ஏற்ற மாதிரி உற்பத்தி செய்ய முனையப்படும்.

வெளி இணைப்புகள்
---------------

* Tamil Nadu - Chennai - Towards a zero waste society பரணிடப்பட்டது 2007-01-21 at the வந்தவழி இயந்திரம்
* Toward a Zero Waste Society in Taiwan பரணிடப்பட்டது 2007-09-27 at the வந்தவழி இயந்திரம்
* Japan’s Action Plan to Promote Global Zero-Waste Societies
* China seeks to develop a "Circular Economy" (CE)
* German Recycling Economy Law (KrWAbfG)
பி.வி.ராகவுலு
பி. வி. ராகவலு ஒரு இந்திய அரசியல்வாதி ஆவார். அவர் 2014இல் ஆந்திர மாநிலம் இரண்டாக பிரிக்கப்படும் வரை இந்திய பொதுவுடமைக் கட்சியின் (மார்க்சிஸ்டு) ஒருங்கிணைந்த ஆந்திர மாநிலக்குழுவின் கடைசி செயலாளராக இருந்தார். தற்போது அவர் அக்கட்சியின் ஆட்சி மன்றக் குழு உறுப்பினராகவும் செயலாற்றி வருகிறார்.

ஆரம்பகால வாழ்க்கை
-----------------

ராகவலு ஆந்திராவின் பிரகாசம் மாவட்டத்திலுள்ள பெதமபோடு என்ற கிராமத்தில், புன்னம்மா மற்றும் வெங்கட சுப்பய்யா ஆகியோருக்கு மகனாக பிறந்தார். கந்துகூரில் பள்ளீப்படிப்பை முடித்த பின்னர், ஆந்திர கிறிஸ்தவக் கல்லூரியில் இடைநிலை படிப்பை முடித்தார். அறிவியல் பட்டப்படிப்புக்காக பாப்டல வேளாண்மை கல்லூரியில் சேர்ந்தார். ஆனால் படிப்பை முடிக்க இயலவில்லை. பின்னர் அவர் தனது கலை இளங்கலை படிப்புக்காக காவாலி கல்லூரியில் சேர்ந்தார் என்றாலும் இறுதி ஆண்டு படிப்பின் போது நாட்டில் அவசரநிலை வரவே, கட்சியின் முழுநேர பணிகளுக்காக நெல்லூர் மாவட்டத்துக்கு சென்றார்.

### குடும்ப வாழ்க்கை

ராகவலு இந்திய தொழிற்சங்க மையத்தின் ஆந்திரா மாநில துணைத் தலைவரும் அகில இந்திய ஜனநாயக மகளிர் சங்கத்தின் பொதுச் செயலாளருமான புண்யாவதியை திருமணம் செய்துகொண்டார். அவர்களின் ஒரே மகளின் பெயர் சுரூஜனா என்பதாகும். அவர் ஜவஹர்லால் நேரு பல்கலைக்கழகத்தில் தனது சக மாணவரான முகம்மது சஹீர் என்பவரை திருமணம் செய்துகொண்டுள்ளார்.

குறிப்பு
--------

1. ↑  "தேசிய தேர்தல் கண்காணிப்பு". *ஜனநாயக சீர்திருத்தங்களுக்கான சங்கம் (ADR)*. .
2. ↑  "சிபிஐ(எம்) இன் பி.வி. ராகவுலு, ஆந்திரப் பிரதேசத்தில் ஏற்றத்தாழ்வுகளுக்கு வாய்ப்பு இல்லாத வளர்ச்சி மாதிரியை ஆதரிக்கிறார்.". *இந்து, விஜயவாடா பதிப்பு*. .
**இயாகோ** (Iago) என்பது சேக்சுபியரின் *ஓத்தெல்லோவில்* (c. 1601–1604) இடம்பெற்ற ஒரு கற்பனைக் கதாபாத்திரமாகும். இயாகோ நாடகத்தின் முக்கிய எதிரிக் கதாப்பாத்திரம் மற்றும் ஓதெல்லோவின் கதை மாந்தர்களில் முக்கிய நபருமாவார். இந்தக் கதையில் இவர் எமிலியாவின் (ஓதெல்லோவின் மனைவி டெஸ்டிமோனாவின் உதவியாளராக உள்ளார்) கணவர் ஆவார். இயாகோ, ஓதெல்லோவை வெறுக்கிறார் அதனால் , ஒத்தெல்லோவிடம் அவரது இளயரையர் மைக்கேல் காசியோவுடன் அவரது மனைவி தொடர்பு வைத்திருப்பதாக அவரை நம்ப வைப்பதன் மூலம் அவரை அழிக்கும் திட்டத்தை வகுத்தார்.

இந்த பாத்திரத்தை முதலில் இராபர்ட் ஆர்மின் நடித்ததாக கருதப்படுகிறது, பொதுவாக டச்ஸ்டோன் *அஸ் யூ லைக் இட்* மற்றும் ஃபெஸ்டே இன் *பன்னிரண்டாவது இரவு* போன்ற அறிவார்ந்த கோமாளி பாத்திரங்களில் நடித்தார்.

தோற்றம்
-------

சேக்சுபியரின் வாழ்நாளில் சின்தியோவின் ஆங்கில மொழிபெயர்ப்பு எதுவும் கிடைக்கவில்லை என்றாலும், கேப்ரியல் சாப்புயின் 1584 பிரெஞ்சு மொழிபெயர்ப்பு அல்லது ஆங்கில மொழிபெயர்ப்பு (கையெழுத்துப் பிரதியில்) சேக்சுபியருக்குத் தெரிந்திருக்கலாம் என்று நம்பப்படுகிறது. சின்தியோவின் கதை  1508இல் வெனிசில் நடந்த ஒரு உண்மையான சம்பவத்தை அடிப்படையாகக் கொண்டதாக இருக்கலாம்.

கதாப்பாத்திரம்
--------------

இயாகோ ஒரு சிப்பாய், இவர் பல ஆண்டுகளாக ஓதெல்லோவுடன் இணைந்து போரில் கலந்துகொண்டார், மேலும் அவரது நம்பகமான ஆலோசகராகவும் இருந்தார். இளயரையர் பதவிக்கு மைக்கேல் காசியோ நியமிக்கப்பட்டது இவருக்கு பொறாமையினைத் தூண்டுகிறது. அதனால் ஒத்தெல்லோவை வீழ்த்த திட்டமிடுகிறார். இவருக்கு ரோடெரிகோ உதவியாக இருக்கிறார், அவர் ஓதெல்லோ சென்ற பிறகு, ஒதெல்லோவின் மனைவி டெஸ்டிமோனாவின் பாசத்தைப் பெற இயாகோ உதவுவார் என்ற தவறான நம்பிக்கையில் அவரது திட்டங்களில் அவருக்கு உதவுகிறார். கேசியோவின் பதவி இறக்கத்திற்குப் பிறகு ஒத்தல்லோவின் மனைவியின் நடத்தை பற்றி தவறான தகவலை ஒத்தல்லோவை நம்பவைக்கிறார்.

சான்றுகள்
---------

1. ↑  Garry Wills, *Verdi's Shakespeare: Men of the Theater*, pp. 88–90
2. ↑  Giovanni Battista Giraldi; William Shakespeare (1988) [1565]. "Un Capitano Moro". *Four Tragedies: Hamlet, Othello, King Lear, Macbeth*. New York City: Bantam Books. பன்னாட்டுத் தரப்புத்தக எண்:978-0553212839. .
ஒசூர் காவேரி மருத்துவமனை
**காவேரி மருத்துவமனை** என்பது தமிழ்நாட்டின் திருச்சியைத் தலைமையிடமாகக் கொண்டு செயல்படும் ஒரு பல்நோக்கு மருத்துவமனை ஆகும். 
இந்நிறுவனத்தின் கிளைகள் சென்னை, சேலம், காரைக்குடி, ஒசூர் ஆகிய ஊர்களில் அமைந்துள்ளன. சென்னையில் ஆழ்வார்பேட்டை மற்றும் அண்ணாநகர் ஆகிய இரண்டு இடங்களில் கிளைகள் உள்ளன.

விரிவான தகவல்
-------------

காவேரி மருத்துவமனை ஸ்ரீ காவேரி மெடிக்கல் கேர் என்ற பெயரில் 1997 ஆம் ஆண்டு மருத்துவர் எஸ். சந்திரகுமார் மற்றும் மருத்துவர் எஸ். மணிவண்ணன் ஆகியவர்களால் துவங்கப்பட்டது. இந்த மருத்துவமனை சென்னையில் ஆழ்வார்பேட்டை மற்றும் அண்ணா நகர் ஆகிய இடங்களில் செயல்படுகிறது.

வரலாறு
------

* 1997 ஆம் ஆண்டு 30 படுக்கைகள் கொண்ட மருத்துவமனையாக காவேரி மெடிக்கல் செண்டர் திருச்சியில் துவங்கப்பட்டது.
* 2002 ஆம் ஆண்டு காவேரி மெடிக்கல் செண்டர் என்ற பெயர் காவேரி மருத்துவமனை என்று பெயர் மாற்றம் செய்யப்பட்டது.
* 2004 ஆம் ஆண்டு திருச்சியில் இருதய நோய்களுக்கு சிகிச்சையளிக்கும் முதல் மையத்தைத் துவங்கினார்கள்.
* 2008 ஆம் ஆண்டு திருச்சி மத்திய பேருந்து நிலையம் அருகே அமைந்துள்ள சீஹார்ஸ் மருத்துவமனை கையகப்படுத்தப்பட்டது.
* 2011 ஆம் ஆண்டு காவேரி மருத்துவமனை சென்னை ஆழ்வார்பேட்டையில் துவங்கப்பட்டது

சிறப்பு மருத்தவங்கள்
--------------------

இதயவியல், சிறுநீரகவியல், குழந்தைகள் மருத்துவம், இரையகக் குடலியவியல், நரம்பியல், முதுகெலும்பு அறுவை சிகிச்சை, மருந்தியல், எலும்பு நோயியல், வாஸ்குலர் அறுவை சிகிச்சை, மயக்க மருந்து, உட்சுரப்பியல், இண்டர்வென்ஷனல் ரேடியாலஜி, குழந்தை இருதயவியல், ஊடுகதிரியல், சிக்கலான கவனிப்பு, காது மூக்கு தொண்டை, தலை மற்றும் கழுத்து அறுவை சிகிச்சை, ஒட்டுறுப்பு அறுவை மருத்துவம், வாதவியல், மகப்பேறியல் மற்றும் பெண்ணோயியல், பல் & மாக்ஸில்லோஃபேஷியல், சைக்காலஜி,
தோல் மருத்துவம், எலும்பியல் மற்றும் புல்மோனாலஜி போன்ற சிறப்பு மருத்துவங்கள் இங்கு உள்ளன.

மேற்கோள்கள்
-----------

1. ↑  "Annual report 2016-2017". .
**தொப்புள் குடலிறக்கம்** (Umbilical hernia) என்பது பொதுவாக தொப்புள் மற்றும் அதன் அறுகில் உள்ள பகுதிகள் பிதுங்கி தெரிவதைக்குறிக்கும். இவ்வகையான பாதிப்புக்கள் ஆண், பெண் இருபாலரையும் பாதிக்கும் என்றாலும் ஆண்களையே அதிகமாக பாதிக்கிறது. இது குழந்தை பிறந்தபோதும், 40 வயதிலும், மற்றும் முதுமையிலும் பாதிக்க வாய்ப்புள்ளது. இவை அதிக அளவாக பெருங்குடலின் பெருஞ்சுற்றுவிரிமடிப்புப் (Greater omentum) பகுதியிலும், எப்போதாவது சிறுகுடல் பகுதியிலும் கொழுப்பு போன்ற வீக்கம் ஏற்பட்டு பாதிக்கிறது.

பாதிப்புக்கள்
-------------

### குழந்தை பருவ பாதிப்பிற்கான காரணம்

தாயின் வயிற்றில் சிசு வளரும்போதே அதன் முன் வயிற்றுச்சுவர் முழுவளர்ச்சி அடையும் வரை வயிற்றுக்குள் இருக்கவேண்டிய பல உறுப்புக்களும் வயிற்றுக்கு வெளில் உள்ள ஒரு பையில்தான் இருக்கும். இந்த பையும் குழந்தையின் வயிறும் தொப்புள் துளைவளியாக இணைந்திருக்கும். குழந்தை வளர வளர பையில் உள்ள் உறுப்புக்கள் ஒவ்வொன்றாக குழந்தையின் வயிற்றுக்குள் உள்ளிழுக்கப்படுகிறது. பின் கருப்பையில் நஞ்சுவோடு சேர்ந்து தொப்புள்கொடி மட்டும் வெளியில் இருக்கும். குழந்தையின் பிறப்பிற்குப்பின் தொப்புள் கொடி அகற்றப்பட்டபின்னர் தொப்புளின் வாய்பகுதி மூடிவிடுகிறது. 
சரியாக குடல் பகுதி உள்ளே செல்லாமல் இருந்தாலோ, அப்பகுதியில் உள்ள தோள் பகுதி வலுவற்ற நிலையில் இருந்தாலோ தொப்புள் பகுதி வீக்கம் கொண்டதாக காணப்படுகிறது.

### நடுத்தரவயது பாதிப்பு

இவ்வகையான பாதிப்பு பொதுவாக பெண்களுக்கே அதிகம் ஏற்படுகிறது. இதற்கு காரணம் வயிற்றுக்குள் அழுத்தம் அதிகரிப்பது, உடற்பருமன், வயிற்றில் கட்டி, பலமுறை கர்ப்பமானவர்கள், இரட்டைக்கருவை சுமப்பவர்கள், நுரையீரல் பாதிப்பின் காரணமாக தொடர்ந்து இருமல் உடையவர்கள், கனமான சுமையை தூக்கும் கூலியாட்கள், மேலும் கல்லீரல் பாதிப்பு உள்ளவர்களுக்கு நீர் கோர்த்துக்கொள்வதாலும் இவ்வகையான பாதிப்பு ஏற்படுகிறது.

சிகிச்சை
--------

இவ்வகையான பாதிப்பிற்கு இரண்டு வகையான சிகிச்சை முறைகள் கடைப்பிடிக்கப்படுகின்றன. சிறிய அளவிலான வீக்கமாக இருந்தால் நுன்துளை அறுவைச் சிகிச்சை மூலமும், பெரிய அளவிலான வீக்கமாகவும், அல்லது உள்ளே குடல் அழுகி இருந்தால் அறுவை சிகிச்சை மூலமும் பாதிப்பு சரிசெய்யப்படுகிறது.

மேற்கோள்கள்
-----------

1. ↑  தெளிவோம் 09: தொப்புள் குடலிறக்கம் தெளிவோம்!இந்து தமிழ் திசை - சனி, நவம்பர் 16 2019
**டென்னிசு பிரான்சிசு** (*Dennis Francis*) (பிறப்பு: நவம்பர் 27, 1956) டிரினிடாட் மற்றும் டொபாகோவைச் சேர்ந்த ஒரு தூதர் ஆவார். அவர் 2021 முதல் நியூயார்க்கில் உள்ள ஐக்கிய நாடுகள் சபைக்கு தனது நாட்டின் நிரந்தரப் பிரதிநிதியாகப் பணியாற்றி வருகிறார்  1 ஜூன் 2023 அன்று , ஐக்கிய நாடுகளின் பொதுச் சபையின் எழுபத்தி எட்டாவது அமர்வில்,    2023 செப்டம்பர் 5 ஆம் நாள் தொடங்கி அதன் தலைவராக பணியாற்றத் தேர்ந்தெடுக்கப்பட்டார்.

கல்வி
-----

பிரான்சிசு ஜமைக்காவின் மோனாவில் உள்ள மேற்கிந்திய தீவுகள் பல்கலைக்கழகத்தில் புவியியலையும், அமெரிக்காவில் உள்ள ஜான்ஸ் ஹாப்கின்ஸ் பல்கலைக்கழகத்தில் உள்ள பால் எச். நிட்ஸே ஸ்கூல் ஆஃப் அட்வான்ஸ்டு இன்டர்நேஷனல் ஸ்டடீஸில் சர்வதேசத் தொடர்புகளைக் குறித்துப் படித்தார்.

தொழில்
------

ஃபிரான்சிசு 1996- ஆம் ஆண்டில் டிரினிடாட் மற்றும் டொபாகோ வெளியுறவு அமைச்சகத்தில் சர்வதேச பொருளாதார மற்றும் வர்த்தக உறவுகளின் துணை இயக்குநராகவும், ஐரோப்பிய இயக்குநராகவும் ஆவதற்கு முன்பு, 1988 முதல் 1996 வரை கனடாவின் டொராண்டோவில் உள்ள டிரினிடாட் மற்றும் டொபாகோ துணைத் தூதரகத்தில் பணிபுரிந்தார். 1997-ஆம் ஆண்டில் அமைச்சின் விவகாரப் பிரிவு  1999 ஆம் ஆண்டில் அவர் கியூபா, டொமினிகன் குடியரசு மற்றும் எயிட்டி மற்றும் ஜமைக்காவின் உயர் ஆணையராக நியமிக்கப்பட்டார்.  2004 முதல் 2006 வரை அவர் டொமினிகன் குடியரசின் தூதராகப் பணியாற்றினார், அதற்கு முன்பு ஜெனீவாவில் உள்ள ஐக்கிய நாடுகளின் அலுவலகத்திற்கு டிரினிடாட் மற்றும் டொபாகோவின் நிரந்தர பிரதிநிதியாக நியமிக்கப்பட்டார்.  2006 மற்றும் 2011 க்கு இடையில் அவர் ஜெனீவா மற்றும் வியன்னாவில் உள்ள பிற சர்வதேச அமைப்புகளிலும் தனது நாட்டைப் பிரதிநிதித்துவப்படுத்தினார். மேலும், ஆஸ்திரியா மற்றும் இத்தாலிக்கான குடியுரிமையற்ற தூதராக இருந்தார். 2012 முதல் 2016 இல் ஓய்வு பெறும் வரை, டிரினிடாட் மற்றும் டொபாகோ வெளியுறவு அமைச்சகத்தில் பலதரப்பு உறவுகளுக்கான இயக்குநரகத்தை வழிநடத்தினார். 

2021 இல், பிரான்சிசு ஓய்வு பெற்று வெளியே வந்து நியூயார்க்கில் உள்ள ஐக்கிய நாடுகள் சபைக்கு டிரினிடாட் மற்றும் டொபாகோவின் நிரந்தர பிரதிநிதியாக நியமிக்கப்பட்டார்.  ஜூன் 1, 2023 அன்று , ஐக்கிய நாடுகளின் பொதுச் சபையின் எழுபத்தி எட்டாவது அமர்வில்,  5 செப்டம்பர் 2023 அன்று ஹங்கேரியின் சபா கொரோசிக்குப் பிறகு  தலைவராக பணியாற்றத் தேர்ந்தெடுக்கப்பட்டார்.

குடும்பம்
---------

பிரான்சிசு ஜாய் தாமஸ்-பிரான்சிஸை மணந்தார், அவருக்கு மூன்று மகன்கள் உள்ளனர்.

மேற்கோள்கள்
-----------

1. 1 2 3  United Nations press release, "New Permanent Representative of Trinidad and Tobago Presents Credentials", 2 September 2021. Retrieved 2 June 2023.
2. 1 2  UN News, "Incoming General Assembly President to prioritize ‘Peace, Prosperity, Progress and Sustainability’", 1 June 2023. Retrieved 2 June 2023.
3. ↑  *Trinidad and Tobago Newsday*, "PM, Opposition congratulate Francis on United Nations General Assembly presidency", 2 June 2023. Retrieved 2 June 2023.
4. 1 2  UN News, "UN General Assembly leadership highlights benefit of cooperation", 5 September 2023. Retrieved 5 September 2023.
5. 1 2 3 4  United Nations press release, "New Permanent Representative of Trinidad and Tobago presents credentials to Director-General of UNOG", 4 October 2006. Retrieved 2 June 2023.
6. ↑  United Nations, General Assembly, President of the General Assembly: Dennis Francis, biography. Retrieved 6 September 2023.
**கொழுப்புகள்** (Fats) எனப்படுபவை பொதுவாக கரிம கரைப்பான்களில் கரையக் கூடியதும், நீரில் கரையாததுமான பரந்த சேர்மங்களைக் குறிக்கும். வேதி முறைப்படி டிரைகிளிசரைடுகள், கிளிசராலின் மும்மணமியங்கள் மற்றும் பல கொழுப்பு அமிலங்களையும் **கொழுப்புகள்** எனலாம். இவற்றின் கட்டமைப்பு மற்றும் பொதிவுகளைப் பொருத்து கொழுப்புகள் திடமாகவோ அல்லது திரவமாகவோ அறைவெப்பநிலையில் காணப்படும். எண்ணெய்கள், கொழுப்புகள் மற்றும் கொழுமியங்கள் முதலான சொற்கள் கொழுப்பைக் குறிக்க உபயோகப்படுத்தப்பட்டாலும், **எண்ணெய்கள்** சாதாரண அறைவெப்பநிலையில் திரவங்களாக இருக்கும் கொழுப்புகளையும், திடமாக இருக்கும் கொழுப்புகளைக் **கொழுப்புகள்** என்றும் வழக்கமாக அழைக்கிறோம். திட மற்றும் திரவ கொழுப்புகள் மற்றும் அதனுடன் தொடர்புடைய பொருள்களை வழக்கமாக மருத்துவ மற்றும் உயிரிவேதியியல் சூழலில் கொழுமியம் (Lipids) என்றழைக்கிறோம். மேலும் நீரில் கரையாத, வழுவழுப்புத் தன்மைக்கொண்ட எந்தவொரு பொருளையும், அதன் வேதிவடிவத்தைப் பொருட்படுத்தாது, எண்ணெய் என்றழைக்கிறோம். உதாரணமாக, பெட்ரோலியம் (அல்லது கச்சா எண்ணெய்), வெப்பமூட்டும் எரி எண்ணெய் மற்றும் இன்றியமையா எண்ணெய்கள்.

கொழுப்புகள், கொழுமியங்களில் உள்ள ஒரு பகுப்பாகும். மற்ற கொழுமியங்களிலிருந்து கொழுப்புகள் வேதிவடிவத்திலும், இயற்பியல் பண்புகளிலும் வேறுபடுகின்றன. கொழுப்பு மூலக்கூறுகள் வாழ்வின் பல நிலைகளிலும் கட்டமைப்பு மற்றும் வளர்சிதைமாற்ற பணிகளில் முக்கிய பங்காற்றுகின்றன. இவை பெரும்பாலான சார்பூட்ட உயிரிகளின் (மனிதர்கள் உட்பட) உணவில் முக்கியமான பங்கு வகிக்கின்றன. கணையத்தில் உருவாகும் கொழுமியச்சிதைப்பி நொதிகளால் கொழுப்புகளும், கொழுமியங்களும் உடலில் சிதைக்கப்படுகின்றன.

உண்ணத்தக்க விலங்குக் கொழுப்புகளுக்கான உதாரணங்கள்: பன்றிக்கொழுப்பு, மீன் எண்ணெய், வெண்ணெய்/நெய் மற்றும் திமிங்கிலக் கொழுப்பு. இவை விலங்குகளின் தோலுக்கு அடியிலிருந்தும், பால் மற்றும் இறைச்சியிலிருந்தும் கிடைக்கும் கொழுப்புகளிலிருந்துப் பெறப்படுகின்றன. உண்ணத்தக்க தாவரக் கொழுப்புகளுக்கான உதாரணங்கள்: நிலக்கடலை, சோயா அவரை, சூரியகாந்தி, எள், தேங்காய் மற்றும் ஆலிவ் எண்ணெய்கள். அடுதலுக்கு உபயோகிக்கப்படும் காய்கறி நெய் (டால்டா), அடுதலிலும், பரப்பியாகவும் பயன்படும் வனஸ்பதி ஆகியன மேலே குறிப்பிடப்பட்டுள்ள எண்ணெய்களை ஹைட்ரசனேற்றம் செய்வதன் மூலம் பெறப்படுகின்றன.

இந்த கொழுப்புகளுக்கான உதாரணங்களை **நிறைவுற்ற கொழுப்புகள்** மற்றும் **நிறைவுறாக் கொழுப்புகள்** என வகைப்படுத்தலாம். நிறைவுறா கொழுப்புகளை இயற்கையில் சாதாரணமாகக் காணப்படும் **ஒருபக்ககொழுப்புகள்** என்றும், இயற்கையில் அரிதாகவும் ஆனால் பகுதி ஹைட்ரசனேற்றம் செய்யப்பட காய்கறி எண்ணெய்களில் பெருமளவிலும் உள்ள **மாறுபக்ககொழுப்புகள்** என்றும் பகுக்கலாம்.

மேற்கோள்கள்
-----------

1. ↑  Maton, Anthea; Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1993). *Human Biology and Health*. Englewood Cliffs, New Jersey, USA: Prentice Hall. பன்னாட்டுத் தரப்புத்தக எண்:0-13-981176-1. இணையக் கணினி நூலக மையம்:32308337. .

மேற்கொண்டு படிக்க
-----------------

* Hayes, K.C. (May 2005). Dietary fat and blood lipids.
**எரிகாவோ** (Erigavo ), **எரிகாபோ** என்றும் உச்சரிக்கப்படும் இது சோமாலிலாந்தின் சனாக் பிராந்தியத்தின் தலைநகரமும் மிகப்பெரிய நகரமுமாகும். 

எரிகாவோ குடியேற்றம் பல நூற்றாண்டுகள் பழமையானது. சுற்றியுள்ள பகுதி மதிகன் குலத்தால் கட்டமைக்கப்பட்டதாகக் கூறப்படுகிறது.  நவீன எரிகாவோ ஹப்ர் யூனிஸின் மூசா இஸ்மாயில் துணை குலத்தால் நாடோடிகள் மற்றும் வணிகர்கள் கடந்து செல்வதற்கான வீட்டுக் கிணற்றாக நிறுவப்பட்டது.  பொதுப் பகுதி அதன் பல வரலாற்று கல்லறைகளுக்கு பெயர் பெற்றது. அங்கு பல்வேறு சோமாலிய குல தேசபக்தர்கள் புதைக்கப்பட்டுள்ளனர். 

நகரத்தின் வடக்கே 10 கிலோமீட்டர் அல்லது 6.2 மைல் தொலைவில், ஏடன் வளைகுடாவைக் கண்டும் காணாத மலைப்பாதையின் விளிம்பில் ஓடும் ஜூனிபர் காடுகளின் எச்சங்கள் உள்ளன. கடல் மட்டத்திலிருந்து ஏறக்குறைய 2,000 மீட்டர் அல்லது 6,560 மீட்டர் உயரத்தில் இந்த மலைப்பாதை உள்ளது. எரிகாவோவில் இருந்து சாலை கடற்கரைக்கு கீழே செல்கிறது. 2 கிமீ அல்லது மேற்கில் 1.2 மீ தொலைவில், இது சோமாலிலாந்தின் மிக உயரமான இடமான சிம்பிரிசில் மேல் எழுகிறது. ஒரு பிரபலமான உள்ளூர் ஈர்ப்பு, உச்சிமாநாடு கடல் மட்டத்திலிருந்து சுமார் 2,470 மீட்டர் அல்லது 8,100 மீட்டர் உயரத்தில் அமைந்துள்ளது. எரிகாவோவிலிருந்து தால்லோ மலைக்கு ஒரு சாலை செல்கிறது. மலையின் உச்சியில், அருகில் அமைந்துள்ள பழங்கால நகரத்தையும் கூடுதலாக கடலையும் காணலாம்.

எரிகாவோ பல விலங்கு மற்றும் தாவர இனங்களின் தாயகமாகவும் உள்ளது. இப்பகுதியை பூர்வீகமாகக் கொண்ட வனவிலங்குகளில் ஜெரெனுக், டெசர்ட் , புள்ளிகள் கொண்ட ஹைனா, கோடிட்ட கழுதைப்புலி, கருப்பு முதுகு நரி, ஆப்பிரிக்க தங்க ஓநாய், தேன் பேட்ஜர் மற்றும் சோமாலி தீக்கோழி ஆகியவை அடங்கும்.

மேற்கோள்கள்
-----------

வெளி இணைப்புகள்
---------------



1. ↑  Renders, Marleen (2012-01-20). *Consider Somaliland: State-Building with Traditional Leaders and Institutions*. BRILL. பன்னாட்டுத் தரப்புத்தக எண்:9789004222540.
2. ↑  Ali (1993). *The History of the Somali People*. பக். 44.
3. ↑  A General survey of the Somaliland protectorate 1944-1950, p.164
4. ↑  A.H. Keane, *Man, Past and Present*, (Cambridge University Press: 1920), p.485.
**பி. ராமச்சந்திர ரெட்டி** (24 நவம்பர் 1894 - 3 மார்ச் 1973) என்பவர் நீதிக்கட்சியின் இந்திய அரசியல்வாதி மற்றும் சுதந்திரக் கட்சியின் நிறுவனர்களில் ஒருவராவார். 1930 முதல் 1937 வரை தமிழ்நாடு சட்ட மேலவை தலைவராகப் பணியாற்றினார். ராமச்சந்திர ரெட்டி இந்திய தேசிய காங்கிரஸ் அரசியல்வாதி பெசவாடா கோபால ரெட்டியின் உறவினர் ஆவார்.  இவர் 19 மார்ச் 1973 அன்று இறந்தார்

ஆரம்ப கால வாழ்க்கை
------------------

ராமச்சந்திர ரெட்டி 1894 ஆம் ஆண்டு நவம்பர் 24 ஆம் நாள் சென்னை மாகாணத்தில் உள்ள புச்சிரெட்டிபாலத்தில் ஸ்ரீ சுப்பா ரெட்டி & கமலா (தோட்லா) ஆகியோருக்கு மகனாகப் பிறந்தார்.  1919 இல் சென்னைப் பல்கலைக்கழகத்தில் பட்டம் பெற்று அரசியலில் நுழைந்து நெல்லூர் மாவட்டக் கல்விக் குழுவின் தலைவராகச் சிறிது காலம் பணியாற்றினார். 1929 இல், அவர் மாவட்ட வாரியத்தின் தலைவராக தேர்ந்தெடுக்கப்பட்டார்.

திருமணம்
--------

அவர் தொட்லா சீதாவைத் திருமணம் செய்து ஒரு ஆண் குழந்தையைப் பெற்றார். அக்குழந்தைக்கு அவரது தந்தை சுப்பா ரெட்டியின் பெயரிடப்பட்டது. முதல் மனைவி சீதா பிரசவத்திற்குப் பின் இறந்ததால் அவர் தனது ஒன்றுவிட்ட சகோதரி டோட்லா புஜ்ஜம்மாவை மணந்தார், அவர்களுக்கு 10 குழந்தைகள், 5 மகன்கள் மற்றும் 5 மகள்கள் பிறந்தனர்.

சட்ட சபையில்
------------

இவர் இளம் வயதிலேயே நீதிக்கட்சியில் சேர்ந்து 1923 தேர்தலில் வெற்றி பெற்றார்.  தொடர்ந்து 1926, 1930 மற்றும் 1934 தேர்தல்களிலும் வெற்றி பெற்றார். நான்கு வருட இடைவெளிக்குப் பிறகு ஜஸ்டிஸ் கட்சி மாகாண ஆட்சியைக் கைப்பற்றியபோது, இவர் கவுன்சிலின் தலைவராக தேர்ந்தெடுக்கப்பட்டது. அவர் 6 நவம்பர் 1930  முதல் மார்ச் 1937 வரை மெட்ராஸ் மேலவையின் தலைவராகத் தேர்ந்தெடுக்கப்பட்டார். இவர் 1937 தேர்தலில் தோல்வியடைந்ததைத் தொடர்ந்து சபாநாயகர் பதவியை ராஜினாமா செய்தார்.

பெரியார் தனது அரசியல் கட்சியை திராவிடர் கழகமாக மாற்றியபோது அவருடன் கருத்து வேறுபாடு கொண்டார். 1944 இல் நீதிக்கட்சி பிளவுபட்டவுடன் அதன் தலைவராகத் தேர்ந்தெடுக்கப்பட்டார்.  இவர் இறுதியாக 1952 இல் கட்சியை விட்டு வெளியேறினார் 

1952 இல், இவர் முதல் மக்களவைத் தேர்தலில் நெல்லூரில் இருந்து சுயேச்சையாகப் போட்டியிட்டு வெற்றி பெற்றார். 1952 முதல் 1957 வரை மக்களவை உறுப்பினராகப் பணியாற்றினார்.

சுதந்திர கட்சி
--------------

ஜூன் 4, 1959 இல், சி. ராஜகோபாலாச்சாரி & என்.ஜி. ரங்கா மற்றும் பிற மூத்த அரசியல்வாதிகளுடன் இவர் சுதந்திரக் கட்சியைத் தொடங்கினார். 1991 ஆம் ஆண்டு அதன் தாராளமயமாக்கல் கொள்கையைத் தொடங்கியபோது, அதன் சித்தாந்தம் நவீன இந்தியாவால் இறுதியாக ஏற்றுக்கொள்ளப்பட்டது.

குறிப்புகள்
-----------

1. ↑  Siba Pada Sen (1972). *Dictionary of national biography*. Institute of Historical Studies. பக். 81. .
2. ↑  N. G. Ranga (1976). *Distinguished acquaintances*. Desi Book Distributors. பக். 235.
3. ↑  S. P. Singh Sud; Ajit Singh Sud (1953). *Indian elections and legislators*. All India Publications. பக். 126.
4. ↑   *The Swatantra Party and Indian conservatism*.
5. ↑   *The role of Madras Legislature in the freedom struggle, 1861-1947*.
6. ↑

வெளி இணைப்புகள்
---------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
* 

|
|  |
| முன்னர்**{{{before}}}** | **{{{title}}}** | பின்னர்**{{{after}}}** |
|
| முன்னர்**{{{before}}}** | **{{{title}}}** | பின்னர்**{{{after}}}** |
|
| முன்னர்**{{{before}}}** | **{{{title}}}** | பின்னர்**{{{after}}}** |
**ஆரளம்** (Aralam) என்பது இந்தியாவின் கேரள மாநிலத்தில் கண்ணூர் மாவட்டத்தில் உள்ள கிராம ஊராட்சியாகும்.

மக்கள்தொகை
----------

2011 மக்கள் தொகை கணக்கெடுப்பின்படி, ஆரளம் 29,328 மக்களைக் கொண்டுள்ளது. இதில் 14,438 ஆண்களும் 14,890 பெண்களும் உள்ளனர். ஆரளம் கிராமம் 112.45 பரப்பளவில் பரவியுள்ளது. இதில் 6,904 குடும்பங்கள் வசிக்கின்றன. ஆரளத்தின் பாலின விகிதம் மாநில சராசரியான 1,084 ஐ விட 1,031 குறைவாக இருந்தது. 0-6 வயதுக்குட்பட்ட குழந்தைகளின் மக்கள் தொகை 3,180 (10.8%) ஆகும். இதில் 1,617 ஆண்களும் 1,563 பெண்களும் இருக்கின்றனர். ஆரளம் மாநில சராசரியான 94% ஐ விட 89.9% குறைந்த கல்வியறிவு பெற்றுள்ளது. ஆண்களின் கல்வியறிவு 92.7% ஆகவும், பெண்களின் கல்வியறிவு 87.3% ஆகவும் உள்ளது.

பொருளாதாரம்
-----------

ஆரளம் ஊராட்சி முக்கியமாக விவசாயத்தை நம்பி உள்ளது. இங்கு தென்னை, முந்திரி, மிளகு, இரப்பர் மற்றும் பாக்கு ஆகியவை முக்கியமாக பயிரிடப்படுகின்றன. 2018 கேரள வெள்ளத்தின் போது கண்ணூர் மாவட்டத்தில் கடுமையாக பாதிக்கப்பட்ட பகுதிகளில் ஆரளமும் ஒன்று. தென்னை, முந்திரி, மிளகு போன்ற பணப்பயிர்கள் பயிரிடப்பட்ட 20 எக்டேர் நிலச்சரிவு மற்றும் சூறாவளியாலும், 5 எக்டேர் கனமழையாலும் அடித்துச் செல்லப்பட்டு இங்கு வசிக்கும் விவசாயிகளுக்கு பெரும் பொருளாதார இழப்பை ஏற்படுத்தியது. பாதிக்கப்பட்ட பகுதிகளில் 22% நடு மலைப்பகுதிகளின் (101 மீ) பக்க சரிவிலும், 7% நடுநிலங்களின் ஆற்றங்கரையிலும் (61 மீ) இருந்தன.

சுற்றுலா
--------

ஆரளம் அடர்ந்த மேற்கு தொடர்ச்சி மலைக்கு அருகில் இருப்பதால் ஏராளமானோர் இங்கு வந்து செல்கின்றனர். இந்த கிராமத்தில் அமைந்துள்ள ஆரளம் வனவிலங்கு சரணாலயம் சுற்றுலா பயணிகளை ஈர்க்கிறது.

போக்குவரத்து
------------

கண்ணூர் நகரம் வழியாக தேசிய நெடுஞ்சாலை செல்கிறது. மங்களூரு மற்றும் மும்பையை வடக்குப் பக்கமாகவும், கொச்சி மற்றும் திருவனந்தபுரம் தெற்குப் பக்கமாகவும் அணுகலாம். இரிட்டியின் கிழக்கே உள்ள சாலை மைசூர் மற்றும் பெங்களூருடன் இணைக்கிறது. தலச்சேரி தொடர் வண்டி நிலையம் அருகில் உள்ளது. இது கோழிக்கோடு , கண்ணூர் ரயில் நிலையம் மங்களூரு ஆகியவற்றை இணைக்கிறது. கண்ணூர் சர்வதேச விமான நிலையம் அருகிலுள்ளது..

மேற்கோள்கள்
-----------

1. ↑  "Census of India : Villages with population 5000 & above". *Registrar General & Census Commissioner, India*. .
**இலியோன்சைட்டு** (*Lyonsite*) என்பது Cu3Fe+34(VO4) 6 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமமாகும். கருப்பு நிறத்தில் காணப்படும் வனேடேட்டு கனிமமாக இது வகைப்படுத்தப்படுகிறது. உலோகப் பொலிவுடன் காணப்படும் இக்கனிமம் ஒளிபுகா பண்பைப் பெற்றுள்ளது. செஞ்சாய்சதுரப் படிக அமைப்பில் இலியோன்சைட்டு பெரும்பாலும் தட்டையான மெல்லடுக்குகளாகவே படிகமாகிறது. அடர் சாம்பல் நிறத்தில் கோடுகளும் சரியான பிளவும் கொண்டதாக இக்கனிமம் தோன்றுகிறது. 

இலியோன்சைட்டு எரிமலை வாய் பிளவுகளில் பதங்கமாதல் முறையில் தோன்றுகிறது. பெரும்பாலும் ஓவர்டெவன்சைட்டும் தேனார்டைட்டு கனிமங்களும் இதனுடன் சேர்ந்தே காணப்படுகின்றன. முதன்முதலில் 1987 ஆம் ஆண்டில் மத்திய அமெரிக்காவிலுள்ள எல் சால்வடோர் நாட்டின் இசால்கோ எரிமலையில் இலியோன்சைட்டு கண்டறியப்பட்டது. 1916 ஆம் ஆண்டிற்கும் 1998 ஆம் ஆண்டிற்கும் இடைபட்ட காலத்தில் வாழ்ந்த அமெரிக்காவின் தார்ட்மவுத்து கல்லூரியின் கனிமவியலாளர் இயான் பார்தோலோமிவ் இலியோன்சு நினைவாக கனிமத்திற்கு இலியோன்சைட்டு எனப் பெயரிடப்பட்டது. செருமனி நாட்டின் துரிங்கியா மாநிலத்தில் உள்ள இலிச்சென்பெர்க் அப்செட்சர் சுரங்கத்திலும் இலியோன்சைட்டு காணப்படுகிறது. It has also been reported from a mine dump in the Lichtenberg Absetzer Mine of Thuringia, Germany.

மேற்கோள்கள்
-----------

1. ↑  Mineral Handbook
2. 1 2  Webmineral
3. 1 2  Mindat
**சீதாகுண்டம்** அல்லது சீதகுண்ட நகரம் ( Sitakunda or Sitakunda Town) என்பது வங்காளதேசத்தின் சிட்டகொங் பிரிவில் அமைந்துள்ள சிட்டகாங் மாவட்டத்தில் உள்ள சீதாகுண்ட உபாசிலாவின் நிர்வாக மையமும் ஒரே நகராட்சியும் ஆகும். சீதாகுண்டம் சந்திரநாத் கோயிலுக்குபுகழ் பெற்றது.  நகரின் வடக்கே 5 கிமீ தொலைவில் வெந்நீர் ஊற்று ஒன்று உள்ளது.

நிர்வாகம்
---------

சீதாகுண்டம் நகரத்தில், 36,650 பேர் 6,914 வீடுகளில் வசிக்கின்றனர். இதில் 18,662 ஆண்களும், 17,988 பெண்களும் உள்ளனர்..    யாகூப்நகர், நுனாச்சாரா, மொகதேப்பூர், சோபன்பாக், பூயான் பாரா, சௌத்ரி பாரா (பிரேம்தலா என்றும் அழைக்கப்படுகிறது), மௌல்வி பாரா, அமிராபாத், எதில்பூர் மற்றும் சிப்பூர் ஆகியவை நகரத்தின் குறிப்பிடத்தக்க மகல்லாக்கள் ஆகும்.

மேற்கோள்கள்
-----------

1. ↑  Prem Ranjan Dev, "Of Shiva Chaturdashi and Sitakunda", *The Daily Star* (Dhaka), 2007-02-07. Retrieved on 2009-02-02
2. ↑  Mohammed Abdul Baten & Rashedul Tusher, "Time to move to green energy", *The Daily Star* (Dhaka), 2007-02-07. Retrieved on 2009-02-02
3. ↑  "Area, Population and Literacy Rate by Paurashava- 2001". .
4. ↑  "Household and Population of Statistical Metropolitan Areas in Bangladesh - 2001". .
5. ↑   *Banglapedia: National Encyclopedia of Bangladesh*.
6. ↑  "Sitakunda Upazila: Census Results at a Glance - 2001 (Community Series)". .
**இலார்ட்சு துடுப்பாட்ட மைதானம்** (*Lord's Cricket Ground*) (பொதுவாக **இலார்ட்சு**) என்பது ஐக்கிய இராச்சியத்தின் தலைநகர் இலண்டனின் *செயின்ட். ஜான்சு வுட்* பகுதியில் அமைந்துள்ள ஓர் துடுப்பாட்ட மைதானம் ஆகும். இதனுடைய நிறுவனர் *தாமசு இலார்டு* நினைவாக பெயரிடப்பட்டுள்ள இவ்விளையாட்டரங்கம் மேரைல்போன் துடுப்பாட்ட சங்கத்திற்கு சொந்தமானது. மேலும் மிடில்செக்சு கௌன்ட்டி துடுப்பாட்ட சங்கம், இங்கிலாந்து மற்றும் வேல்சு துடுப்பாட்ட வாரியம், மற்றும் ஐரோப்பிய துடுப்பாட்ட அவையின் இருப்பிடமாக இது விளங்குகிறது. ஆகத்து 2005 வரை பன்னாட்டுத் துடுப்பாட்ட அவை (ஐசிசி)யின் தலைமையிடமாகவும் இருந்தது. 

இலார்ட்சு மைதானம் "துடுப்பாட்டத்தின் தாயகம்" என்று பரவலாகக் குறிப்பிடப்படுகிறது. இங்கு உலகின் மிகப்பழமையான விளையாட்டு அருங்காட்சியகம் உள்ளது. இந்த மைதானம் 2014ஆம் ஆண்டு தனது 200ஆவது ஆண்டு நிறைவைக் கொண்டாடியது. இங்கு இதுவரை மொத்தம் 5 முறை துடுப்பாட்ட உலகக்கிண்ணத்தின் இறுதிப்போட்டி நடைபெற்றுள்ளது.

துவக்க வரலாறு
-------------

தற்போதைய இலார்ட்சு மைதானத்தில் விளையாடப்பட்ட முதல் ஆட்டமாக மேரைல்போன் துடுப்பாட்ட சங்கத்திற்கும் ஹெர்ட்போர்டுசையருக்கும் சூன் 22, 1814இல் நடந்த ஆட்டம் குறிப்பிடப்படுகிறது.

மிகவும் தொன்மையான துடுப்பாட்ட (இன்றுவரை தொடரும்) நிகழ்ச்சி ஈட்டனுக்கும் ஹர்ரோவிற்கும் ஆண்டுதோறும் நடைபெறும் ஆட்டமாகும். இந்த ஆட்டம் முதன்முதலாக பழைய மைதானத்தில் 1805இலும் தற்போதைய மைதானத்தில் சூலை 1818இலும் நடைபெற்றது.

மேற்சான்றுகள்
-------------

1. ↑  "Lord's". கிரிக்இன்ஃபோ.. பார்த்த நாள்: 22 August 2009.
2. ↑  see MCC museum பரணிடப்பட்டது 2007-02-12 at the வந்தவழி இயந்திரம் webpage
3. ↑  CricketArchive – match scorecard. Retrieved on 27 July 2009.

வெளி இணைப்புகள்
---------------

விக்கிமீடியா பொதுவகத்தில்,  
 ***Lord's Cricket Ground***   
என்பதின் ஊடகங்கள் உள்ளன. 

* Lord's Cricket Ground
* CricInfo's profile of Lord's
* CricInfo's page on the original Lord's
**பாக்கித்தான் பிலிப் மோரிசு** (*Philip Morris Pakistan*) பாக்கித்தான் நாட்டிலுள்ள ஒரு புகையிலை உற்பத்தி நிறுவனமாகும். இது பன்னாட்டு பிலிப் மோரிசு நிறுவனத்தின் துணை நிறுவனமாகும். இதன் தலைமையகம் பாக்கித்தானின் கராச்சியில் உள்ளது. இந்நிறுவனம் சிகரெட் மற்றும் புகையிலை பொருட்களின் உற்பத்தி மற்றும் விற்பனையில் ஈடுபட்டுள்ளது. 

இந்நிறுவனம் பாக்கித்தான் புகையிலை நிறுவனத்திற்குப் பிறகு பாக்கித்தானில் உள்ள இரண்டாவது பெரிய புகையிலை நிறுவனமாகும்.

வரலாறு
------

பிலிப் மோரிசு நிறுவனம் 1969 ஆம் ஆண்டில் இலக்சன் புகையிலை என்ற பெயரில் நிறுவப்பட்டது. 

2007 ஆம் ஆண்டில், பன்னாட்டு பிலிப் மோரிசு நிறுவனம் இதன் பங்குகளை 97 சதவீதமாக அதிகரித்து நிறுவனத்தை வாங்கியது. 

2015 ஆம் ஆண்டில், இராவல்பிண்டி மாவட்டத்தில் உள்ள மந்த்ராவில் உள்ள ஆலையை இந்நிறுவனம் மூடியது. விலைவாசி உயர்வு மற்றும் பாக்கித்தானில் புகையிலை கடத்தல் போன்றவை இதற்கு காரணமாயின.  இதனால் 141 ஊழியர்கள் வேலை இழந்தனர். 

2019 ஆம் ஆண்டில், நிறுவனம் தங்கள் நிதியை மறுசீரமைப்பதற்காக கோட்ரி ஆலையை மூடுவதாக அறிவித்தது.  இதனால் 193 ஊழியர்கள் வேலை இழந்தனர்.

தொழிற்சாலைகள்
-------------

கடந்த காலத்தில், இந்நிறுவனம் ஐந்துக்கும் மேற்பட்ட இடங்களில் செயல்பட்டது, ஆனால் கடத்தல் மற்றும் விலைவாசி உயர்வு காரணமாக மூன்று இடங்களில் தொழிற்சாலைகளை மூடியது.  பிலிப் மோரிசு நிறுவனம் தற்போது பின்வரும் நகரங்களில் மட்டும் இரண்டு தொழிற்சாலைகளை இயக்குகிறது:

* சாகிவால்
* மார்தன்

மேலும் பார்க்கவும்
------------------

* பாக்கித்தானில் புகையிலைத் தொழில்

மேற்கோள்கள்
-----------

1. ↑  "PMI takes over Lakson Tobacco". March 10, 2007. .
2. 1 2  "Philip Morris (Pakistan) Limited – Business Recorder". .
3. ↑  "PMI buys 50.21pc stakes in Lakson: Rs20.62 billion deal". .
4. ↑  "Philip Morris acquires Pakistan's Lakson Tobacco". .
5. ↑  "Philip Morris shuts cigarette production unit in Pindi". February 17, 2015. .
6. ↑  "After closing plant Philip Morris now fires 141 employees". November 23, 2015. .
7. 1 2 3 4  "Philip Morris shuts down tobacco manufacturing facility". .
8. ↑  "Philip Morris investment blows up in smoke". .
**சியாக்கா** ( Siyaka) ஆட்சிக்காலம் சுமார் 949-972 கி.பி), **ஹர்ஷா** ( Harṣa) என்றும் அழைக்கப்படும் இவர் மேற்கு-மத்திய இந்தியாவில் ஆட்சி செய்த பரமாரப் பேரரசின் அரசராவார். பரமார வம்சத்தின் முதல் சுதந்திர ஆட்சியாளராக இவர் இருந்ததாகத் தெரிகிறது.

இன்றைய குசராத்தில் கண்டுபிடிக்கப்பட்ட இவரது சொந்தக் கல்வெட்டுகளிலிருந்து அறியப்பட்ட ஆரம்பகால பரமார ஆட்சியாளர் சியாக்கா ஆவார். ஒரு காலத்தில் மல்கெடாவின் இராட்டிரகூடர்களின் நிலப்பிரபுவாக இருந்ததாகவும் கருதப்படுகிறார். இராட்டிரகூடப் பேரரசர் மூன்றாம் கிருஷ்ணனின் மரணத்திற்குப் பிறகு, இவர் புதிய மன்னன் கொட்டிகாவுக்கு எதிராகப் போரிட்டு, ராஷ்டிரகூடாவின் தலைநகரான மான்யகேட்டாவை சி. 972 CE. இது இறுதியில் ராஷ்டிரகூடர்களின் வீழ்ச்சிக்கு வழிவகுத்தது, மேலும் பரமராக்களை ஒரு ஏகாதிபத்திய சக்தியாக நிறுவியது.

சியாக்கா இரண்டாம் வைரிசிம்மனின் மகனாவார்.  சியாக்காவால் வெளியிடப்பட்ட ஹர்சோலா செப்புத் தகடு கல்வெட்டுகள் கி.பி 31 ஜனவரி 949 தேதியிட்டவை. இதன் அடிப்படையில், சியாக்கா ஜனவரி 949 க்கு முன்பு எப்போதாவது பரமாரா சிம்மாசனத்தில் ஏறியிருக்க வேண்டும் என்று ஊகிக்க முடியும்.

ஆட்சி
-----

சியாக்காவின் இராச்சியம் வடக்கே பன்ஸ்வாராவிலிருந்து தெற்கே நர்மதா நதி வரையிலும், மேற்கில் கெடகம்-மாண்டாலா (இன்றைய கேடா / மகி ஆறு ) முதல் கிழக்கில் விதிஷா பகுதி ( பெட்வா நதி ) வரையிலும் பரவியிருந்தது.

மேற்கோள்கள்
-----------

### உசாத்துணை

1. ↑  G. P. Yadava 1982, ப. 37.
2. ↑  K. N. Seth 1978, ப. 75.
3. ↑  K. C. Jain 1972, ப. 335.
4. ↑  Arvind K. Singh 2012, ப. 17.
**ஹெடிங்லே துடுப்பாட்டத் திடல்** (ஆதரவு காரணங்களுக்காக **எமரால்ட்ஸ் துடுப்பாட்டத் திடல்** என்று அறியப்படுகிறது) என்பது இங்கிலாந்து நாட்டின் லீட்ஸ் நகரில் அமைந்துள்ள துடுப்பாட்டத் திடலாகும். 1899இல் இருந்து தேர்வுப் போட்டிகளை நடத்தி வரும் இந்தத் திடலின் மொத்தக் கொள்ளளவு 18,350 ஆகும்.

பதிவுகள்
--------

தேர்வுப் போட்டிகளில், 1993ஆம் ஆண்டு இங்கிலாந்துக்கு எதிராக ஆத்திரேலியா அணி எடுத்த 653-4, இங்கு பதிவான அதிகபட்சப் புள்ளிகள் ஆகும். அதிக ஓட்டங்களை எடுத்தவர்கள்: டான் பிராட்மேன் (963), ஜெஃப் பாய்காட் (897) மற்றும் ஜான் எட்ரிச் (849). அதிக மட்டையாளர்களை வீழ்த்தியவர்கள்: ஸ்டூவர்ட் பிராட் (46), பிரெட் ட்ரூமேன் (44) மற்றும் பாப் வில்லிஸ் (40).

ஒநாப போட்டிகளில், மே 19, 2019 அன்று பாகிஸ்தானுக்கு எதிராக இங்கிலாந்து அணி எடுத்த 351-9, இங்கு பதிவான அதிகபட்சப் புள்ளிகள் ஆகும். அதிக ஓட்டங்களை எடுத்தவர்கள்: இயோன் மோர்கன் (477), ஜோ ரூட் (421) மற்றும் மார்கஸ் ட்ரெஸ்கோதிக் (408). அதிக மட்டையாளர்களை வீழ்த்தியவர்கள்: கிறிஸ் ஓல்ட் (12), ஆதில் ரஷீத் (12), இயன் போத்தம் (11).

மேற்கோள்கள்
-----------

1. ↑  "The many shapes of England's cricket stadiums". *BBC Sport*.. பார்த்த நாள்: 2 July 2019.
2. ↑  "Headingley, Leeds Cricket Team Records & Stats | ESPNcricinfo.com". .